8. LIIKENNEPOLITIIKKA

1. 31991 L 0440: Neuvoston direktiivi 91/440/ETY, annettu 29 päivänä heinäkuuta 1991, yhteisön rautateiden kehittämisestä (EYVL L 237, 24.8.1991, s. 25), sellaisena kuin se on muutettuna seuraavalla:

- 32001 L 0012: Euroopan parlamentin ja neuvoston direktiivi 2001/12/EY, annettu 26.2.2001 (EYVL L 75, 15.3.2001, s. 1)

Neuvoston direktiivin 91/440/ETY 10 artiklan 3 kohtaa sovelletaan Puolassa 31 päivään joulukuuta 2006 asti ainoastaan seuraavin edellytyksin:

- Puolan valtionrautatiet (erityisesti Polskie Koleje Państwowe (PKP) -rahtiyhtiö) toimii yhteistyössä toimiluvan saaneiden rautatieyritysten kanssa tarjotakseen syrjimättömällä tavalla kansainvälistä rautateiden tavaraliikennettä tuonnin, viennin ja Puolan kautta kulkevan liikenteen osalta. Direktiivin 10 artiklan 1 ja 2 kohdan mukaiset käyttöoikeudet myönnetään rajoituksitta.

- Vähintään 20 prosenttia Puolan alueella sijaitsevan Euroopan laajuisen rautateiden tavaraliikenneverkon vuosittaisesta kokonaiskapasiteetista varataan muille rautatieyrityksille kuin Puolan valtionrautateille, ja kaikkien lähtö- ja määräpaikan välisten osuuksien osalta on voitava noudattaa PKP-rahtiyhtiön noudattamia matka-aikoja. Infrastruktuurin hallinto ilmoittaa kunkin radan todellisen kapasiteetin annettavassa verkkoa koskevassa lausumassa. Mainittu 20 prosenttia vuosittaisesta kokonaiskapasiteetista kattaa direktiivin 10 artiklan 1, 2 ja 3 kohdan mukaiset käyttöoikeudet.

2. 31993 R 3118: Neuvoston asetus (ETY) N:o 3118/93, annettu 25 päivänä lokakuuta 1993, edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden tavaraliikennettä jäsenvaltiossa (EYVL L 279, 12.11.1993, s. 1), sellaisena kuin se on viimeksi muutettuna seuraavalla:

- 32002 R 0484: Euroopan parlamentin ja neuvoston asetus (EY) N:o 484/2002, annettu 1.3.2002 (EYVL L 76, 19.3.2002, s. 1)

a) Poiketen siitä, mitä asetuksen (ETY) N:o 3118/93 1 artiklassa säädetään, ja liittymispäivää seuraavan kolmannen vuoden loppuun saakka Puolaan sijoittautuneet liikenteenharjoittajat eivät voi harjoittaa kansallista maanteiden tavaraliikennettä muissa jäsenvaltioissa ja muihin jäsenvaltioihin sijoittautuneet liikenteenharjoittajat eivät voi harjoittaa kansallista maanteiden tavaraliikennettä Puolassa.

b) Ennen liittymispäivää seuraavan kolmannen vuoden loppua jäsenvaltiot ilmoittavat komissiolle, pidentävätkö ne tätä ajanjaksoa enintään kahdella vuodella vai soveltavatko ne jatkossa täysimääräisesti asetuksen 1 artiklaa. Jos ilmoitusta ei tehdä, sovelletaan asetuksen 1 artiklaa. Ainoastaan niihin jäsenvaltioihin sijoittautuneet liikenteenharjoittajat, joissa asetuksen 1 artiklaa sovelletaan, voivat harjoittaa kansallista maanteiden tavaraliikennettä niissä muissa jäsenvaltioissa, joissa asetuksen 1 artiklaa myös sovelletaan.

c) Ne jäsenvaltiot, joissa asetuksen 1 artiklaa sovelletaan edellä olevan b kohdan nojalla, voivat noudattaa jäljempänä esitettyä menettelyä Puolan liittymispäivää seuraavan viidennen vuoden loppuun asti.

Jos edellisessä alakohdassa tarkoitetun jäsenvaltion kansallisilla markkinoilla tai osassa kyseisiä markkinoita on vakavia häiriöitä tai vaikeutunut tilanne kabotaasiliikenteen vuoksi, kuten merkittävää ylitarjontaa tai useiden maantieliikennettä harjoittavien yritysten taloudelliseen tasapainoon tai selviytymiseen kohdistuvaa uhkaa, kyseisen jäsenvaltion on ilmoitettava asiasta komissiolle ja muille jäsenvaltioille ja annettava niille kaikki tarvittavat tiedot. Kyseisten tietojen perusteella jäsenvaltio voi pyytää komissiota lykkäämään kokonaan tai osittain asetuksen 1 artiklan soveltamista tilanteen palauttamiseksi ennalleen.

Komissio tutkii tilannetta kyseisen jäsenvaltion toimittamien tietojen perusteella ja päättää kuukauden kuluessa pyynnön vastaanottamisesta, ovatko suojatoimenpiteet tarpeen. Sovelletaan asetuksen 7 artiklan 3 kohdan toisessa, kolmannessa ja neljännessä alakohdassa sekä 4, 5 ja 6 kohdassa säädettyä menettelyä.

Ensimmäisessä alakohdassa tarkoitettu jäsenvaltio voi kiireellisissä ja poikkeuksellisissa tapauksissa keskeyttää asetuksen 1 artiklan soveltamisen ja toimittaa asiasta jälkikäteen perustellun ilmoituksen komissiolle.

d) Niin kauan kuin a ja b kohdan nojalla asetuksen 1 artiklaa ei sovelleta, jäsenvaltiot voivat säännellä pääsyä kansalliseen maanteiden tavaraliikenteeseensä vaihtamalla asteittain keskenään kabotaasilupia kahdenvälisten sopimusten perusteella. Tähän voi sisältyä mahdollisuus täydelliseen vapauttamiseen.

e) Sen soveltaminen, mitä a-c kohdassa määrätään, ei saa johtaa kansallisen maanteiden tavaraliikenteen markkinoille pääsyn rajoittamiseen siitä, mikä se on liittymissopimuksen allekirjoittamispäivänä.

3. 31996 L 0053: Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59), sellaisena kuin se on viimeksi muutettuna seuraavalla:

- 32002 L 0007: Euroopan parlamentin ja neuvoston direktiivi 2002/7/EY, annettu 18.2.2002 (EYVL L 67, 9.3.2002, s. 47)

Poiketen siitä, mitä direktiivin 96/53/EY 3 artiklan 1 kohdassa säädetään, ajoneuvot, jotka ovat mainitun direktiivin liitteessä 1 määritellyn luokan 3.4 raja-arvojen mukaisia, saavat käyttää 31 päivään joulukuuta 2010 saakka niitä Puolan tieverkon osia, joita ei ole parannettu, ainoastaan jos ajoneuvot ovat Puolan akselipainoja koskevien rajoitusten mukaisia. Liittymispäivän jälkeen ei yhteisön suuntaviivoista Euroopan laajuisen tieverkon kehittämiseksi 23 päivänä heinäkuuta 1996 tehdyn Euroopan parlamentin ja neuvoston päätöksen 1692/96/EY [24] liitteessä I esitettyjen pääasiallisten kauttakulkuteiden käyttöä direktiivin 96/53/EY vaatimusten mukaisilla ajoneuvoilla tapahtuvassa liikennöinnissä voida rajoittaa millään tavoin.

Puolan on noudatettava jäljempänä olevissa taulukoissa esitettyä aikataulua, joka koskee päätöksen 1692/96/EY liitteessä I esitetyn Puolan päätieverkon parantamista. Kaikkien yhteisön talousarviosta rahoitettavien infrastruktuuri-investointien yhteydessä on varmistettava, että pääväylät rakennetaan tai parannetaan siten, että ne kykenevät kantamaan 11,5 tonnin kuorman akselia kohden.

Parannustöiden valmistuessa Puolan tieverkko, mukaan lukien päätöksen 1692/96/EY liitteessä I esitetty verkko, avataan asteittain direktiivin raja-arvojen mukaisille kansainvälisen liikenteen ajoneuvoille. Lastaamista ja purkamista varten sallitaan koko siirtymäkauden ajan toissijaisen tieverkon kunnostamattomien tieosuuksien käyttö silloin, kun se on teknisesti mahdollista.

Kaikki kansainvälisen liikenteen ajoneuvot, jotka ovat direktiivin raja-arvojen mukaisia, vapautetaan 1 päivästä tammikuuta 2009 alkaen (ylipaino-)maksuista pääasiallisilla kauttakulkureiteillä, jotka esitetään päätöksen 1692/96/EY liitteessä I.

Väliaikaiset lisämaksut, jotka koskevat verkon kunnostamattomia tieosuuksia käyttäviä, direktiivin raja-arvojen mukaisia kansainvälisen liikenteen ajoneuvoja, on perittävä syrjintää harjoittamatta, eriyttäen ne erityisesti sen mukaan, onko ajoneuvoissa ilmajousitusjärjestelmä vai ei, jolloin ajoneuvoista, joihin on asennettu ilmajousitus, olisi maksettava alhaisempia maksuja (ainakin 25 prosenttia vähemmän). Maksujärjestelmän tulisi olla avoin ja maksujen maksamisen ei pitäisi aiheuttaa aiheetonta hallinnollista rasitetta tai viivettä maksajalle. Maksujen maksamisen ei myöskään pitäisi johtaa akselikuormarajojen järjestelmälliseen tarkastamiseen rajalla. Akselikuormarajojen noudattaminen varmistetaan ketään syrjimättä koko alueella ja niitä sovelletaan myös Puolassa rekisteröityihin ajoneuvoihin.

Tilanne 1. tammikuuta 2004

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | | 539,8 |

2 (50 – Varsovan kehätie) | 653,5 | 166,5 | 487,0 |

3 | 437,7 | 11,4 | 426,3 |

4 ja 18 | 699,6 | 344,0 | 355,6 |

6 | 21,6 | 21,0 | 0,6 |

8 | 654,5 | 8,2 | 646,3 |

| 3006,7 | 551,1 | 2455,6 |

Tilanne 1. tammikuuta 2005

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 62,2 | 477,6 |

2 (50 – Varsovan kehätie) | 653,5 | 201,2 | 452,3 |

3 | 437,7 | 32,4 | 405,3 |

4 ja 18 | 699,6 | 425,0 | 274,6 |

6 | 21,6 | 21,6 | |

8 | 654,5 | 37,6 | 616,9 |

| 3006,7 | 780,0 | 2226,7 |

Tilanne 1. tammikuuta 2006

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 124,4 | 415,4 |

2 (50 – Varsovan kehätie) | 653,5 | 266,0 | 387,5 |

3 | 437,7 | 53,1 | 384,6 |

4 ja 18 | 699,6 | 504,4 | 195,2 |

6 | 21,6 | 21,6 | |

8 | 654,5 | 69,3 | 585,2 |

| 3006,7 | 1038,8 | 1967,9 |

Tilanne 1. tammikuuta 2007

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 161,0 | 378,8 |

2 (50 – Varsovan kehätie) | 653,5 | 302,0 | 351,5 |

3 | 437,7 | 74,3 | 363,4 |

4 ja 18 | 699,6 | 621,0 | 78,6 |

6 | 21,6 | 21,6 | |

8 | 654,5 | 112,0 | 542,5 |

| 3006,7 | 1291,9 | 1714,8 |

Tilanne 1. tammikuuta 2008

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 261,2 | 278,6 |

2 (50 – Varsovan kehätie) | 653,5 | 401,4 | 252,1 |

3 | 437,7 | 123,5 | 314,2 |

4 ja 18 | 699,6 | 669,2 | 30,4 |

6 | 21,6 | 21,6 | |

8 | 654,5 | 173,4 | 481,1 |

| 3006,7 | 1650,3 | 1356,4 |

Tilanne 1. tammikuuta 2009

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 377,9 | 161,9 |

2 (50 – Varsovan kehätie) | 653,5 | 450,0 | 203,5 |

3 | 437,7 | 177,3 | 260,4 |

4 ja 18 | 699,6 | 699,6 | |

6 | 21,6 | 21,6 | |

8 | 654,5 | 249,0 | 405,5 |

| 3006,7 | 1975,4 | 1031,3 |

Tilanne 1. tammikuuta 2010

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 448,3 | 91,5 |

2 (50 – Varsovan kehätie) | 653,5 | 500,2 | 153,3 |

3 | 437,7 | 226,5 | 211,2 |

4 ja 18 | 699,6 | 699,6 | |

6 | 21,6 | 21,6 | |

8 | 654,5 | 320,3 | 334,2 |

| 3006,7 | 2216,5 | 790,2 |

Tilanne 1. tammikuuta 2011

Tien numero | Kokonaispituus (km) | Kantokyky 115 kN/akseli Pituus (km) | Kantokyky 100 kN/akseli Pituus (km) |

1 | 539,8 | 539,8 | |

2 (50 – Varsovan kehätie) | 653,5 | 553,4 | 100,1 |

3 | 437,7 | 287,7 | 150,0 |

4 ja 18 | 699,6 | 699,6 | |

6 | 21,6 | 21,6 | |

8 | 654,5 | 400,7 | 253,8 |

| 3006,7 | 2502,8 | 503,9 |

[24] EYVL L 228, 9.9.1996, s. 1.

--------------------------------------------------